Zeus-ryijy


 * Ritva Puotila – Zeus-ryijy 1960

** Ryijy kantaa nimeä Zeus ja sen on suunnitellut muotoilija ja tekstiilitaiteilija Ritva Puotila vuonna 1960. Ryijyn on valmistanut Suomen Käsityön Ystävät ja materiaalina tässä sinimustassa ryijyssä on käytetty villaa. Teos toi kultamitallin Puotilalle Milanon XII Triennaalissa vuonna 1960, mikä nosti muotoilijan kansainvälisesti tunnetuksi.

Ritva Puotilan ryijyille ominaista on geometriset muodot, keskusaihe on usein ympyrän tai kuten tässä tapauksessa ristin muotoinen. Toisinaan kuvioiden rajat ovat häipyviä, liukuvia. Hänen töitään on usein luonnehdittukin värimaalauksiksi, ja usein ryijyjen luonnoksen ovat öljyvärimaalauksia. Ryijyjen pääpaino on värityksessä. Zeus-ryijy koostuu lukemattomista sinisen vivahteista. Ryijyn nukka on paksua ja taljamaista. Zeus kuten muutkin Puotilan ensimmäiset ryijymallit ovat saaneet nimensä kreikkalaisesta mytologiasta. Ryijy on tumma, salaperäinen ja siinä on syvyyttä. Sen avulla saattaa mennä ajassa taaksepäin ja ylittää kulttuurien rajat. Näin ollen ryijy voi olla kotoisin mistä tahansa. (Puotila 2003, 40.)

1950- luku antoi mahdollisuuden suomalaiselle designille. Suomi oli nousussa ja sotakorvakset maksettu. Suomalainen ryijytaide kehittyi voimakkaasti ja se alkoi saavuttaa mainetta ulkomaillakin. Teollistuminen, kaupungistuminen ja kasvava hyvinvointi edistivät myönteistä asennetta muotoiluun. Ryijyn luonne muuttui, ja siitä tuli lähinnä abstraktiin maalaukseen verrattava seinätektiili. Suomalaisten ryijyjen menestys kansainvälisissä kilpailuissa 1950- ja 1960-luvuilla merkitsi kysynnän kasvua erityisesti Amerikassa. Sitä ei voitu enää tyydyttää harvojen ryijynkudonnan ammattilaisten voimin, sillä vaadittavat valmistussarjat olivat suuria. Niimpä amerikkalainen mattotehdasyhtymä kehitti 1960-luvulla ryijynkudontakoneen, jollainen saatiin myös Suomeen täysteollisesti tekstiilejä valmistavan yhtiön Finnrya Ab:n kautta. Puotila on yksi niitä harvoja ryijysuunnittelijoita, jotka kiinnostuivat 1960-luvulla teolisesta ryijystä, ja nimenomaan matosta. Pääosa Finnryan tuotannosta onkin Puotilan käsialaa. (Willberg 2008.)

Ritva Puotila syntyi 1935 Viipurissa. Sota pakotti karjalaiset lähtemään evakkoon ja niinpä vuonna 1944 lähdön tullessa 9-vuotias tyttö otti mukaansa pelkän jauhosäkkiin pakatun radion ja muutti Luumäelle. 19-vuotiaana Puotila muutti Helsinkiin opiskelemaan Taideteolliseen oppilaitokseen, josta hän valmistui vuonna 1959 koristemaalauksen ja lavastustaiteen linjalta. Opiskelun aikaiset kilpailut olivat kehittävä ja rohkaiseva foorumi opiskelijoille, joissa voitiin vapaasti esittää ideoita ja ne olivat avoimia kaikille opiskelijoille. Niinpä Puotila otti osaa tekstiilikilpailuihin mm. ryijyluonnoksillaan ja menestyi. Nämä viralliset tunnustukset määräsivät tulevaisuuden suunnan uranpainopisteen kannalta. Vuonna 1960 perustettiin Studio Ritva Puotila, joka jatkoi työtä tekstiili- ja värisuunnittelun parissa. Puotila on tehnyt vuosien saatossa lisäksi yhteistyötä monien kotimaisten kuin ulkomaisten firmojenkin kanssa. Nykyisin Ritva Puotila tunnetaan parhaiten paperinarutuotteistaan, joita hän suunnittelee Woodnotes-yritykselleen. Puotila toimii yrityksen taiteellisena johtajana, hänen poikansa Mikko Puotilan toimiessa toimitusjohtajana. Ritva Puotilan ansiolistalta löytyy monia palkintoja, hänet valittiin mm. vuonna 2001 Vuoden tekstiilitaiteilijaksi. (Puotila 2003, 10-12.) Lähteet: Puotila, R. 2003. Ritva Puotila. Toim. Leena Svinhufvud. Helsinki: Designmuseo & Woodnotes Oy. Willberg, L. 2008. Ryijy elää – Suomalaisia ryijyjä 1778-2008. [|Ryijy elää]. 3.7.2008